MOMČAD Hajduka do 19 godina slavila je na gostovanju protiv Hrvatskog Dragovoljca U-19 3:1 u Prvoj HNL juniora.



Mladi igrači Hajduka opravdali su ulogu favorita i zasluženo slavili golovima Šarića, Giljanovića i Blaža Lauša.



Tino Blaž Lauš je zabio u 57. minuti za konačnih 3:1, a nakon što je lijepo pospremio loptu u mrežu Dragovoljca, proslavio je pogodak u stilu Cristiana Ronalda i Diega Simeonea. Portugalac se nakon hat-tricka Atleticu slaveći prolaz uhvatio za međunožje, napravio je isto što je u prvom susretu napravio Simeone nakon pobjede.



Njihov način proslave kopirao je i mladi igrač Hajduka koji je od suca Ivana Vučkovića dobio izravan crveni karton, iako je ranije imao žuti.



Ronaldo i Simeone na europskoj sceni bar za sada nisu kažnjeni, no Blaž Lauš nije prošao bez kazne u Hrvatskoj.



